钦定古今图书集成/明伦汇编/氏族典/第163卷 > 《廖用贤尚友录》 > 桓范
## 钦定古今图书集成/明伦汇编/氏族典/第163卷 > 《廖用贤尚友录》 > 桓范

按《魏略》，“范字元则，世为冠族。建安末，入丞相府。延康
中，为羽林左监。以有文学，典集《皇览》。明帝时为中领
军尚书，迁征卤将军、东中郎将、使持节都督青徐诸
军事，治下邳。与徐州刺史郑岐争屋，引节欲斩岐，为
岐所奏不直，坐免。还复为兖州刺史。正始中，拜大司
农。范前在台阁，号为晓事，及为司农，又以清省称。于”
时。曹爽辅政，以范乡里老，宿于九卿中，特敬之。及宣
王起兵，闭城门，以范为晓事，指召之。范不从，乃突出
至平昌城门。城门已闭，门已司蕃故范举吏也。范呼
之，举手中板以示之，矫曰：“有诏召我，卿促开门。”蕃欲
求见诏书，范呵之言：“卿非我故吏耶？何以敢尔！”乃开
之。范出城，顾谓蕃曰：“太傅图逆，卿从我去。”蕃徒行不
能及，遂避侧。范南见爽，劝爽兄弟以天子诣许昌，征
四方以自辅，爽不从。遂进谓帝曰：“陛下作诏免臣官，
报皇太后，令范知爽首免而已，必坐唱义也。”爽等既
免，帝还宫，遂令范随从。到洛水浮桥，北望见宣王，下
车叩头而无言。宣王呼范姓曰：“桓大夫何为尔邪？”车
驾入宫，有诏范还复位。范诣阙拜章谢，待报。会司蕃
诣鸿胪自首，具说范前临出所道。宣王乃忿然收范
于阙下。〈按范沛国人与爽同诛〉